Siena

Siena is e stad in de regio Toscane in Italië. 't Is d'n hoofdstad van de gelyknoamige provinsje Siena. 

Volgns e legende zoe Siena gesticht zyn deur Senius en Aschius, twè zeuns van Remus die t'hope mè zyn twèliengbroere Romulus de stad Rome zoe gesticht hèn. Ze woarn uut schrik vo de wrêedheid van hunder noenkel uut Rome gevlucht en kwoamn terechte ip de plekke woar da nu Siena ligt. Z' arriveerdegn ip e zwart en e wit peird, vandoar 't zwart-wit woap'nschild en vlagge van de stad.  

Siena was êen van de belangrykste steed'n in middelêeuws Europa. 't Historisch center stoat ip de weirelderfgoëdlyste van UNESCO en bevat verschillige gebouwn  uut de 13e en 14e êeuwe. De stad stoat bekend vo zyn keuk'n, kunst, musea, middelêeuws stadsbeeld en de Palio, e peirdekoers die twè kès per joar deure goat ip de Piazza del Campo. 

Categorie:Stad in Itoalië
Categorie:Gemêente in Toscane
Categorie:Plekke in Toscane
Categorie:Weirelderfgoed in Itoalië